Politika e jashtme, çështje anësore në zgjedhjet e 2 nëntorit
Anketat tregojnë se ekonomia është shqetësimi kryesor i votuesve amerikanë
Votuesit amerikanë do të zgjedhin Kongresin e ri më 2 nëntor, ndërsa anketat tregojnë se ekonomia e vendit do të jetë çështja kryesore. Ekspertët thonë se shqetësimet rreth politikës së jashtme nuk duken të jenë faktor madhor në zgjedhjet për në kongres. Por fitorja e republikanëve në nëntor do të mund të ndikonte në drejtimin e politikës së jashtme amerikane gjatë dy vjetëve të ardhshëm. Nuk ka dyshim që ekonomia dhe papunësia do të jenë çështjet mbizotëruese në zgjedhjet e sivjetme. Votuesit janë më pak të përqëndruar tek lufta në Afganistan, ku Presidenti Barak Obama do të dëshironte të tërhiqte forcat amerikane nga mesi i vitit të ardhshëm. Afganistani mbetet sfida kryesore e politikës së jashtme për administratën Obama, dhe megjithëse numri i ushtarëve të vrarë është rritur gjatë muajtve të fundit, mbështetja e amerikanëve për luftën mbetet e njëjtë, thotë anketuesi Pitër Braun i Universitetit Kuinipiak. thotë anketuesi Braun. Fitoret e republikanëve në Kongres mund të shtojë përkrahjen për luftën afgane në afat të shkurtër. Por mund të ketë edhe mosmarrëveshje, nëse demokratët kërkojnë që të fillojë tërheqja e trupave vitin e ardhshëm, thotë eksperti Allan Lichtman në Universitetin Amerikan. Fitoret e republikanëve në Kongres mund të përforcojnë pozitën e konservatorëve që t’i kërkojnë presidentit të zbatojë një politikë më të ashpër ndaj Iranit, përfshirë edhe alternativën ushtarake. Henri Nau është ekspert në Fondacionin konservator Heritixh në Uashington. Zëra të tjerë konservatorë në Kongres mund të shtojnë presionin ndaj Presidentit që të mbajë një qëndrim më të ashpër në marrëdhëniet me Rusinë, Kinën dhe Korenë e Veriut, thotë eksperti Allan Lichtman. Ndikimi më imediat i fitores së republikanëve në zgjedhjet e nëntorit mund të jetë arritja e një traktati të ri të armëve strategjike me Rusinë. Ratifikimi nga Senati kërkon 2 të tretat e votave të 100 senatorëve dhe perspektivat nuk janë të sigurta.